CELEX: E1997P0001
Language: fi
Date: 1997-04-19 00:00:00
Title: Request for an advisory opinion from the EFTA Court by Oslo byrett by decision of that court of 22 April 1997 in the case of Fridtjof Frank Gundersen v. Oslo kommune (Case E-1/97)

Avis juridique important

|

E1997P0001

Virallinen lehti nro C 282 , 18/09/1997 s. 0013 - 0013

Oslo byrettin 22 päivänä huhtikuuta 1997 tekemällään päätöksellä esittämä pyyntö saada EFTAn tuomioistuimelta neuvoa-antava lausunto asiassa Fridtjof Frank Gundersen vastaan Oslo kommune (Asia E-1/97) (97/C 282/10)Norjalainen Oslo byrett (Oslon raastuvanoikeus) päätti 22 päivänä huhtikuuta 1997 tekemällään päätöksellä esittää EFTAn tuomioistuimelle pyynnön, joka saapui tuomioistuimen kansliaan 19 päivänä huhtikuuta 1997, saada asiassa Fridtjof Frank Gundersen vastaan Oslo kommune neuvoa-antava lausunto seuraavista kysymyksistä:1. Rikotaanko ETA-sopimuksen 16 artiklaa, jossa määrätään että "ei syrjitä EY:n jäsenvaltioiden eikä EFTA-valtioiden kansalaisia", jos jonkin kyseisen maan kansalaiselta kielletään oikeus myydä punaviiniä, valkoviiniä ja roséviiniä (viini) vähittäismyyntitasolla sillä perusteella, että viiniä saa vähittäismyyntitasolla myydä ainoastaan valtion kauppamonopolin kautta; kuitenkin olutta, jonka alkoholipitoisuus on alle 4,75 tilavuusprosenttia (keskivahva olut), saa myydä kauppamonopolin ulkopuolella, kun on saanut kunnalta siihen luvan?2. Jos vastaus kysymykseen 1. on myönteinen, voivatko alkoholipoliittiset ja/tai terveydelliset näkökohdat - ennen kaikkea pyrkimys vähentää alkoholin saatavuutta ja kulutusta - olla perusteena viinin ja keskivahvan oluen myyntiin liittyvälle, kysymyksessä 1. tarkoitetulle eriarvoiselle kohtelulle, joka ei kuulu ETA-sopimuksen 16 artiklan soveltamisalaan?3. a) Sovelletaanko 4 artiklaa ja/tai 11 artiklaa viinin vähittäismyyntiin?b) Jos vastaus kysymykseen 3. a) on kokonaan tai osittain myönteinen, onko myyntiin liittyvä, kysymyksessä 1. tarkoitettu eriarvoinen kohtelu 4 artiklan ja/tai 11 artiklan vastaista?c) Jos vastaus kysymykseen 3. b) on kokonaan tai osittain myönteinen, voivatko kysymyksessä 2. tarkoitetut alkoholipoliittiset ja/tai terveydelliset näkökohdat olla peruste ETA-sopimuksen 13 artiklassa tarkoitetun poikkeuksen soveltamiselle?